Συντεταγμένες: 37°47′46.68″S 144°57′41.04″E﻿ / ﻿37.7963000°S 144.9614000°E﻿ / -37.7963000; 144.9614000

Το **Πανεπιστήμιο της Μελβούρνης** (αγγλικά: *University of Melbourne*) είναι δημόσιο πανεπιστήμιο στη Μελβούρνη, το δεύτερο αρχαιότερο σε ολόκληρη την Αυστραλία, με έτος ιδρύσεως το 1853. Πρόσφατες κατατάξεις το βαθμολογούν ως το καλύτερο πανεπιστήμιο της Αυστραλίας. Αποτελείται από 11 αυτόνομες ακαδημαϊκές μονάδες και συνδέεται με πολλά ινστιτούτα και ερευνητικά κέντρα. 4 πρωθυπουργοί και 5 Γενικοί Κυβερνήτες της Αυστραλίας έχουν αποφοιτήσει από το Πανεπιστήμιο της Μελβούρνης. Ακόμα σημαντικότερο, εννέα κάτοχοι Βραβείου Νόμπελ έχουν διατελέσει φοιτητές ή διδάσκοντές του, περισσότεροι από κάθε άλλο πανεπιστήμιο της χώρας.

Ιστορία
-------

Το «Cussonia Court», έδρα της Σχολής Κλασικών Σπουδών και Φιλοσοφίας του Πανεπιστημίου
Το Πανεπιστήμιο της Μελβούρνης ιδρύθηκε από τον Χιου Τσάιλντερς, Υπουργό Οικονομικών, ο οποίος με τον πρώτο λόγο του για τον προϋπολογισμό στις 4 Νοεμβρίου 1852 έβαλε στην άκρη ένα κονδύλι 10 χιλιάδων λιρών Αγγλίας για την ίδρυση ενός πανεπιστημίου. Το γεγονός έγινε δυνατό εξαιτίας των πόρων από τον πυρετό του χρυσού της Βικτώριας και το ίδρυμα σχεδιάσθηκε με τον σκοπό να «εξασκήσει εκπολιτιστικήν επίδρασιν» σε μία εποχή ραγδαίου εποικισμού και εμπορικής αναπτύξεως.

Η ιδρυτική πράξη υπογράφηκε στις 22 Ιανουαρίου 1853, με προβλεπόμενες σχολές την ιατρική, τη νομική, τη Σχολή Καλών Τεχνών και τη μουσική. Τα πρώτα μαθήματα έγιναν το 1855 με τρεις καθηγητές και μόλις 16 φοιτητές. Από αυτή την πρώτη ομάδα φοιτητών μόνο οι 4 ολοκλήρωσαν τις σπουδές τους. Τα εγκαίνια του πρώτου κτηρίου του ιδρύματος έγιναν από τον αντικυβερνήτη της Αποικίας της Βικτόρια σερ Τσαρλς Χόθαμ στις 3 Οκτωβρίου 1855. Ο πρώτος πρύτανης, ο Ρέντμοντ Μπάρυ (Redmond Barry), κατείχε το αξίωμα μέχρι τον θάνατό του το 1880.

Η Νομική Σχολή, η Σχολή Επιχειρήσεων και Οικονομικών και το Κτήριο Spot and Alan Gilbert
Η εγγραφή για πρώτη φορά γυναικών στο πανεπιστήμιο το 1881 θεωρήθηκε ως ήττα του συντηρητικού Συμβουλίου Ιδρύματος.

Επιστημονική έρευνα
-------------------

Το Πανεπιστήμιο της Μελβούρνης ισχυρίζεται ότι τα κονδύλια που διαθέτει ετησίως για έρευνα έρχονται δεύτερα στη χώρα μετά από αυτά του κατεξοχήν ερευνητικού φορέα της Αυστραλίας, του Οργανισμού Επιστημονικών και Βιομηχανικών Ερευνών της Κοινοπολιτείας (CSIRO). Το 2010 το Πανεπιστήμιο ξόδεψε για επιστημονικά έρευνα 813 εκατομμύρια δολάρια. Κατά το ίδιο έτος, απέσπασε τον μεγαλύτερο αριθμό των ομοσπονδιακών Αυστραλιανών Μεταπτυχιακών Βραβείων και των Διεθνών Μεταπτυχιακών Ερευνητικών Υποτροφιών (IPRS). Επίσης, είχε τα μεγαλύτερα σύνολα υψηλού επιπέδου ερευνητών φοιτητών (Research Higher Degree student load,) 3222 φοιτητές.

Παραπομπές
----------

1. 1 2  *Directory of Open Access Journals*.
2. ↑  «About the University : Future Students». Futurestudents.unimelb.edu.au. Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 17 Ιανουαρίου 2014.
3. ↑  «Research and industry leaders - Notable Staff and Alumni». *about.unimelb.edu.au* (στα Αγγλικά). Αρχειοθετήθηκε από το πρωτότυπο στις 27 Απριλίου 2016. Ανακτήθηκε στις 13 Μαΐου 2016.
4. ↑  «Bools of the Week.». *The Courier-Mail* (Brisbane: National Library of Australia): σελ. 20. 27 Φεβρουαρίου 1937.. Ανακτήθηκε στις 8 Φεβρουαρίου 2012.
5. ↑  Selleck, 2003
6. ↑  Selleck 2003, σσ. 164–165
7. ↑  «2013 Graduate Prospectus». Bpointelligence.com. Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 17 Ιανουαρίου 2014.
8. ↑  «Annual Report 2010» (PDF). University of Melbourne. Ανακτήθηκε στις 31 Ιουλίου 2016.
9. ↑  «International Postgraduate Research Scholarships (IPRS)». Innovation.gov.au. Ανακτήθηκε στις 17 Ιανουαρίου 2014.
10. ↑  «University of Melbourne Annual Report 2010» (PDF). Ανακτήθηκε στις 17 Ιανουαρίου 2014.

Πηγές
-----

* Macintyre, S. & Selleck, R.J.W.: *A short history of the University of Melbourne*, Melbourne University Press, Μελβούρνη 2003, ISBN 0-522-85058-8
* Selleck, R.J.W.: *The Shop: The University of Melbourne, 1850–1939*, University of Melbourne Press, 2003, 930 σελ.
* Poynter, John & Rasmussen, Carolyn: *A Place Apart – The University of Melbourne: Decades of Challenge*, Melbourne University Press, 1996, ISBN 0-522-84584-3
* Cain J. II, και J. Hewitt: *Off Course: From Public Place to Marketplace at Melbourne University*, εκδ. Scribe, Μελβούρνη 2004 Παρουσίαση

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο της Μελβούρνης** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146316977
* LCCN: n79054099
* ISNI: 0000 0001 2179 088X
* GND: 1025478-X
* SUDOC: 030053196
* BNF: cb12154752s (data)
* NKC: ko2003184535

 |

 |